stanford-oval/wikipedia huggingface dataset:
VIVA
Ohjelmia

Viva Germany lähetti muun muassa seuraavia ohjelmia:
Club Rotation Dance Charts
Family Guy
Futurama
Get the Clip
Jersey Shore
Loveline
Neu
Pimp My Ride
Punk'D
Retro Charts
Skins
The Dudesons in America
VIVA Top 100
Aiheesta muualla

Viva Germany & Austria (Arkistoitu – Internet Archive)
Viva Switzerland (Arkistoitu – Internet Archive)
Viva Polska (Arkistoitu – Internet Archive)
Viva Hungary
Viva UK & Ireland
Transval

| Suomen Transval Group Oy |
| --- | --- |

Yritysmuoto:  osakeyhtiö
Perustettu:  1994
Puheenjohtaja:  Turkka Kuusisto
Avainhenkilöt:  Sakari Kiiskinen, johtaja
Kotipaikka:  Helsinki, Suomi
Toimiala:  logistiikka
Henkilöstö:  5000 (2020) 
Emoyhtiö:  Posti Group Oyj
Tytäryhtiöt:  muun muassa KV Turva Oy
Omistaja:  Posti Group Oyj
Kotisivu:  www.transval.fi
Infobox OKVirheellinen NIMI-arvo: 
Suomen Transval Group Oy on vuonna 1994 perustettu suomalainen logistiikka-alan yritys. Yhtiön omistaa Posti Group. Transvalin nimi muuttui Postiksi 25.9.2024, ja erillinen Transval-brändi integroitui Postiin.
Historia > 1994–2009

Transval on perustettu vuonna 1994.
Vuonna 2008 Transvalilla oli alle 600 työntekijää.
Transval laajeni voimakkaasti vuoden 2009 lamassa, jolloin monet yhtiöt ulkoistivat sille sisälogistiikkaanselvennä liittyviä toimintojaan.
Historia > 2010–2019

MB Rahastoista tuli Transvalin pääomistaja kesäkuussa 2010.  Yhtiön aiemmat omistajat Kari Valtanen ja toimitusjohtaja Risto Vilo jäivät vähemmistöosakkaiksi.
Finnair Tekniikka ulkoisti varastotoimintonsa Transvalille kesäkuussa 2011. Kaupassa siirtyi 60 työntekijää. Joulukuussa Transvalilla oli yhteehsä 1200 työntekijää.
Keväällä 2014 Transval osti lisäarvologistiikkaanselvennä keskittyneen Vindean muun muassa sijoitusyhtiö Panostajalta.
Helmikuussa 2015 S-ryhmän logistiikasta ja kuljetuksista vastannut Inex Partners kertoi ulkoistavansa Transvalille noin 1400 varastotyöntekijää. Transval oli Suomen suurin sisälogistiikkapalveluita tarjoava yhtiö.
Heinäkuussa 2017 Transval ilmoitti irtisanovansa 400 työntekijää S-ryhmän Espoon Kilon logistiikkakeskuksesta, joka suljettaisiin vuoden 2018 loppuun mennessä. Transvalin liikevaihto oli 148 miljoonaa euroa ja sillä oli yhteensä 3500 työntekijää Suomessa, Virossa ja Latviassa.
Syyskuussa 2018 Posti ilmoitti ostavansa Transvalin, joka jatkaisi kaupan jälkeen itsenäisenä yhtiönä. Ennen kauppaa Posti oli ollut vuosia Transvalin asiakas. Kilpailu- ja kuluttajavirasto hyväksyi kaupan tammikuussa 2019.
Alkuvuodesta 2019 Transval avasi noin 100 henkilöä työllistävän logistiikkakeskuksen Hyvinkäälle. Huhtikuussa Postin omistama sisälogistiikkayhtiö Flexo Palvelut Oy yhdistettiin Transvaliin. Yhdistymisen myötä yhtiön henkilöstömäärä oli yli 4600. Flexo syntyi syksyllä 2017, kun Posti ja SOL perustivat kaupan sisälogistiikassa toimivan yhteisyrityksen. Marraskuussa myös Postin oma sisälogistiikkaliiketoiminta yhdistettiin Transvaliin. Yhtiön toimitusjohtajana aloitti Harri Kämppä, ja Transvalin aikaisempi toimitusjohtaja Risto Vilo aloitti Transvalin asiakkuusjohtajana.
Historia > 2020–

Maaliskuussa 2020 Transval ilmoitti ostavansa kaupan alan hävikinhallintaan erikoistuneen KV Turvan. Se tarjosi turvamyyjiä valvomaan esimerkiksi kauppojen automaattikassojen käyttöä. KV Turvalla oli noin 200 työntekijää, Transvalilla noin 5000.
Helmikuussa 2021 Transval kertoi rakentavansa Sipoon Bastukärriin uuden varaston.
Bastukärrin varasto otettiin käyttöön toukokuussa 2022 ja sen arvioitiin työllistävän 100–150 henkilöä. Kesällä yhtiö alkoi tarjota rakennuslogistiikan palveluja rakennustyömaille.
Organisaatio

Transval on Posti Groupin tytäryhtiö ja yksi Postin liiketoimintaryhmistä. Ostettuaan Transvalin Postista tuli sisälogistiikan markkinajohtaja Suomessa.
Transvalissa on noin 5 000 työntekijää.
Markkinat

Transvalin työntekijät toimivat esimerkiksi varastoissa, terminaaleissa, myymälöissä ja teollisuustoimialan kohteissa. Palveluita tarjotaan esimerkiksi teollisuuden tuotannolle, tukkukaupalle ja kaupoille.
Transvalin asiakkaita ovat esimerkiksi Algol, ABB, Alfa Laval, Paulig, S-ryhmä, Valmet Automotive, Norisk Nickel Suomi, Fastems ja Sandvik.
Palvelut > Sisälogistiikka

Transval on keskittynyt sisälogistiikkaan. Sisälogistiikalla tarkoitetaan asiakkaan tiloissa tapahtuvaa materiaalivirtojen käsittelyä, kuten tavaran vastaanottoa, sisäisiä siirtoja, keräilyä ja lähettämistä. Keräilypalveluja tarjotaan esimerkiksi verkkokaupoille.
Vuonna 2020 Transval hoiti tavaroiden hyllytystä 1300 myymälässä.
Palvelut > Muut palvelut

Yhtiö tarjoaa lisäksi
tuotteiden myyntikunnostusta ja turvapalveluita kaupoille
rakennuslogistiikan palveluja rakennustyömaille
teollisuuslogistiikan palveluja teollisuudelle
ulkoistettuja varastointipalveluja
kuljetusratkaisuja
pakkausratkaisuja
henkilöstövuokrausta logistiikka-alalle ja
konsultointipalveluja
Ympäristövastuu

Lokakuussa 2022 Transval kertoi, että kahdessa sen varastossa Orimattilassa ja Tuusulassa lämmitykseen ja viilennykseen käytetty maakaasu korvataan ilma-vesilämpöpumpuilla alkuvuonna 2023. Aiemmin yhtiö oli tehnyt vastaavia muutoksia Keravalla ja toisessa Tuusulassa sijaistevassa varastossa. Yhtiön tavoitteena oli vähentää kasvihuonepäästöjään noin 40 prosenttia vuodesta 2021 vuoteen 2023 ja päästä päästöistä kokonaan eroon vuoteen 2030 mennessä.
Aiheesta muualla

Transvalin verkkosivut
Valarie Rae Miller

Valarie Rae Miller (s. 16. huhtikuuta 1974) on yhdysvaltalainen näyttelijä, joka on työskennellyt myös juontajana. Hänet tunnetaan varsinkin Cindyn roolista, jota hän esitti vuosina 2000–2002 televisiosarjassa Dark Angel. Cindy oli sarjassa päähenkilön Maxin (Alba) työtoveri ja ystävätär.
Aiheesta muualla

Valarie Rae Miller Internet Movie Databasessa. (englanniksi)
Täpläsiipimonarkki

| Täpläsiipimonarkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Mustavalkomonarkit Symposiachrus
Laji::  guttula
Kaksiosainen nimi
 Symposiachrus guttula  (Garnot, 1829) 
Synonyymit
 Monarcha guttula 
Katso myös
   Täpläsiipimonarkki Wikispeciesissä   Täpläsiipimonarkki Commonsissa 
Infobox OKNimi-testi OKIUCN-testi OK: 
Täpläsiipimonarkki (Symposiachrus guttula) on monarkkien heimoon kuuluva varpuslintu.
Levinneisyys

Täpläsiipimonarkkia tavataan Indonesiassa ja Papua-Uudessa-Guineassa. Lajin on raportoitu olevan pääasiassa yleinen, ja sen kannankehitys on vakaa. Se on luokiteltu elinvoimaiseksi.
Uudenkaledoniankehrääjä

| Uudenkaledoniankehrääjä |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kehrääjälinnut Caprimulgiformes
Heimo::  Australiankehrääjät Aegothelidae
Suku::  Australiankehrääjät Aegotheles
Laji::  savesi
Kaksiosainen nimi
 Aegotheles savesi  (Layard, EL & Layard, ELC, 1881) 
Katso myös
   Uudenkaledoniankehrääjä Wikispeciesissä   Uudenkaledoniankehrääjä Commonsissa 
Infobox OKNimi-testi OKIUCN-testi OK: 
Uudenkaledoniankehrääjä (Aegotheles savesi) on australiankehrääjiin kuuluva kehrääjälintu. Uudenkaledoniankehrääjä on äärimmäisen uhanalainen lintu, sitä on jäljellä alle 50 yksilöä, ja nekin elävät pienellä alueella. Uudenkaledoniankehrääjästä on saatu kaksi kertaa kuva, ja siitä on tehty vain neljä muuta havaintoa.
Koko ja ulkonäkö

Uudenkaledoniankehrääjä on tumma 28 cm pitkä kehrääjälintu, jonka höyhenpeite muodostuu harmaanruskeista ja mustista vaakaraidoista. Linnulla on lyhyet ja pyöreät siivet, hieman pyöreähkö pyrstö, ja suhteellisen pitkät tummat jalat.
Levinneisyys

Lajia on tavattu ainoastaan Uudessa-Kaledoniassa, Ranskaan kuuluvassa territoriossa. Sieltäkin se on häviämässä, sillä toiseksi viimeisin havainto on vuodelta 1960, tosin vuonna 1998 saatiin uusi havainto lajista. Lisäksi saarelta on kuultu ääniä, joiden arvellaan olevan uudenkaledoniankehrääjän ääniä. Kaikki havainnot on nähty Melaleuca-savanneilta ja kosteista metsistä.
Lisääntyminen ja ravinto

Uudenkaledoniankehrääjä pesii puun koloon, ja ne metsästävät hyönteisiä oksilta tai maasta. Uudenkaledoniankehrääjä on suurempi ja sillä on pidemmät jalat kuin muilla kehrääjillä, mikä voi viitata sen viihtyvän enemmän maassa kuin muut kehrääjät.
Valerio Fiori

Valerio Fiori elokuussa 2012.
Valerio Fiori (s. 27. maaliskuuta 1969 Rooma, Italia) on italialainen entinen jalkapallomaalivahti, joka toimii nykyisin Italian Serie A:ssa pelaavan AC Milanin maalivahtivalmentajana.
Fiori pelasi urallaan 229 Serie A:n ottelua, joista yli puolet (117) kotikaupunkinsa Rooman seurassa SS Laziossa. Lazio oli miehen ensimmäinen ammattilaisseura, johon hän siirtyi Lodigianin nuorisojoukkueesta.
AC Milanin kolmosmaalivahtina uransa loppupuolella toiminut Fiori edusti Milania yhdeksän kautta vuodesta 1999 vuoteen 2008. Milanin riveissä hän kuitenkin pelasi vain yhden liigaottelun (4-2 tappio-ottelussa Piacenzaa vastaan) ja yhden Italian Cupin ottelun (1-0 voitto Sampdoriasta). Fiorilla on yksi Italian mestaruus AC Milanin voitettua Serie A kaudella 2003/2004.
Fiorin ammattilaisura kesti 22 vuotta (1986–2008). Hän edusti pelaajaurallaan Laziota, Cagliaria, Cesenaa, Fiorentinaa, Piacenzaa ja AC Milania.
Valerio Vallifuoco

| Mitalit> Maa:   Italia.Poikien ammunta.MM-kilpailut  | Mitalit> Maa:   Italia.Poikien ammunta.MM-kilpailut  | Mitalit> Maa:   Italia.Poikien ammunta.MM-kilpailut  | Maa:   Italia> Poikien ammunta. |
| --- | --- | --- | --- |
|  Kultaa | Nikosia 2007 | Trap |  |
|  Hopeaa | Lonato 2005 | Trap, joukkue |  |
|  Pronssia | Nikosia 2007 | Trap, joukkue |  |
Valerio Vallifuoco (s. 19. lokakuuta 1987) on italialainen haulikkoampuja ja poikien maailmanmestari.
Valerio Vallifuoco on saavuttanut MM-kilpailuissa poikien sarjassa trapissa Lonatossa 2005 joukkuehopeaa, sekä Nikosiassa 2007 henkilökohtaisen maailmanmestaruuden ja joukkuepronssin.
Vaksalan kihlakunta

Vaksalan kihlakunnan sijainti Uppsalan läänin kartalla.
Vaksalan kihlakunta (ruots. Vaksala härad) oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 135,28 neliökilometriä ja asukasluku 4 658 henkeä. Kihlakuntaan kuuluneet kunnat olivat Gamla Uppsala, Vaksala ja Danmark.
Kihlakunnan tuolloiset kunnat kuuluvat nykyään Uppsalan kuntaan.
Tänään Fredi

| Tänään Fredi Fredi |
| --- | --- | --- |

Studioalbumin tiedot
 Julkaistu: 1978
 Formaatti: LP-levy, C-kasetti
 Tyylilaji: iskelmä
 Levy-yhtiö: Finnlevy
Fredin muut julkaisut
| Joulu, joulu on taas 1977 | Tänään Fredi 1978 | Elämä on ihanaa 1980 |
Tänään Fredi on Matti Siitosen eli Fredin kymmenes albumi, joka julkaistiin vuonna 1978.
Kappaleet > A-puoli

Syntinen yö – 3.44 (säv. Matti Siitonen, san. Vexi Salmi)
Lähemmäksi vielä – 3.05 (säv. Matti Siitonen, san. Vexi Salmi)
Saat – 4.08 (Sad, säv. Robin Mannix, san. Pertti Reponen, sov. Kassu Halonen)
Kesä saavu ei koskaan – 4.08 (säv. Matti Siitonen, san. Vexi Salmi)
Tähtien taa – 4.24 (säv. ja san. Matti Siitonen)
Elää mä sain – 4.24 (Staying Alive, säv. Barry, Maurice & Robin Gibb, san. Pertti Reponen, sov. Kassu Halonen)
Kappaleet > B-puoli

Mä kotiin tullut oon – 4.09 (säv. ja san. Matti Siitonen)
Ehkä kerran – 3.08 (Maybe Someday, säv. John Barry, san. Vexi Salmi)
Miksi kaiken kauniin päätyttävä on – 3.25 (säv. ja san. Matti Siitonen)
Se outoa on – 3.37 (säv. Ecama, san. Matti Siitonen)
Näin sun lähteneen – 4.08 (säv. Matti Siitonen, san. Vexi Salmi)
Seilaan – 5.20 (Sailing, säv. Gavin Sutherland, san. Arto Sotavalta)
Vakoilupeli (vuoden 1988 televisiosarja)

| Vakoilupeli> Game, Set and Match |
| --- | --- |
Perustuu:  Len Deightonin kolmeen romaaniin
Alkuperäiskieli:  englanti saksa
Tuotantokausia:  1
Jaksoja:  13
Tuotanto
Ohjaaja(t):  Ken Grieve Patrick Lau
Tuotantoyhtiö(t):  Granada Television
Aiheesta muualla
IMDb 
Vakoilupeli (Game, Set and Match) on brittiläinen 13-osainen tv-sarja vuodelta 1988. Se perustuu Len Deightonin romaanitrilogiaan Berliinin peli, Meksikon erä ja Lontoon ottelu. Sarjan pääosassa näyttelee Ian Holm. Sarjan esitti Suomessa Kolmoskanava syksyllä 1989.
Käännös suomeksi
Uskonnonvastaisuus

Uskonnonvastainen symboli.
Uskonnonvastaisuus tarkoittaa kaikenlaisen uskonnon ja siihen kuuluvien uskomusten ja instituutioiden vastustamista. Se voi olla yksilön henkilökohtainen kanta tai jonkin liikkeen tai poliittisen ryhmän kanta.
Uskonnonvastaisuuteen sisältyy yleensä antiklerikalismia, jossa vastustetaan järjestäytyneen uskonnon valtaa yhteiskunnassa. Ateismista uskonnonvastaisuuden erottaa se, että vaikka ateisti ei uskokaan jumaliin, hän saattaa silti suhtautua uskontoihin myötämielisesti.
Historia

Historiassa merkittävimpiä uskonnonvastaisia liikkeitä ovat olleet esimerkiksi Ranskan vallankumous sekä useat kommunistiset valtiot. Neuvostoliiton valtio takavarikoi ja tuhosi uskonnollisia rakennuksia ja tukahdutti uskonnollisuutta eri tavoin. Vuonna 1958 NKP:n keskuskomitea käynnisti Neuvostoliitossa uskontojen vastaisen kampanjan. Albaniassa kaikki uskonto kiellettiin 1940-luvulla ja Kambodžassa 1970-luvulla. Kiinan kommunistinen puolue kieltää jäseniltään uskonnonharjoittamisen virassa ollessaan. Kiinan kulttuurivallankumoukseen 1960-luvulla kuului uskonnollisia vainoja, sillä uskonto nähtiin maolaisuuden vastaisena.
Uskonnonvastaisuuden luonne

Filosofi Julian Bagginin mukaan ateistit ovat uskontojen vastustajia välttämättä vain yhdessä asiassa: he ajattelevat, että uskonnot ovat epätosia. Jonkin asian vastustaja ei ole välttämättä pelkästään siksi, että on eri mieltä. Ateistin uskonnonvastaisuus on olennaisesti uskonnon pitämistä epätotena. Toisaalta fundamentalistinen uskonto saattaa herättää vastustusta sekä ateisteissa että uskovaisissa.
Aktiivisesti uskontovihamielistä ateismia on saatettu kutsua taistelevaksi ateismiksi. Taisteleva ateismi on enemmän kuin jyrkkä erimielisyys uskonnon kanssa, siinä on pyritty kaikkien uskonnon muotojen hävittämiseen yhteiskunnasta. Poliittisessa valtioateismissa uskonto on pyritty hävittämään tarvittaessa voimakeinoin ja siihen yhdistyy valtion totalitarismi.
Aiheesta muualla

Kuvia tai muita tiedostoja aiheesta Uskonnonvastaisuus Wikimedia Commonsissa
Ulkopauha

Ulkopauha voi tarkoittaa seuraavia maantieteellisiä kohteita:
Ulkopauha, saari Himangan edustalla
Ulkopauha, luoto Lohtajan edustalla
Ulkopauha, saari Raahen edustalla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ulkopauha”, voi hakea sivunnimihaulla, laajalla sivunnimihaulla tai tekstihaulla.
Vakoilupeli

| Vakoilupeli> The Endless Game |
| --- | --- |
Ohjaaja:  Bryan Forbes
Käsikirjoittaja:  Bryan Forbes
Perustuu:  Forbesin romaaniin (1986)
Säveltäjä:  Ennio Morricone
Pääosat:  Albert Finney
Valmistustiedot
Valmistusmaa:  Yhdistynyt kuningaskunta
Tuotantoyhtiö:  TVS Productions, Dixit
Ensi-ilta:  1989
Kesto:  176 min
Aiheesta muualla
IMDb
Elonet
Infobox OKNimi-testi OK: 
Vakoilupeli (The Endless Game) on Bryan Forbesin oman romaaninsa pohjalta käsikirjoittama ja ohjaama brittiläinen television minisarja vuodelta 1989. Sen pääosia näyttelevät Albert Finney, George Segal, Ian Holm ja viimeiseksi jääneessä roolissaan Anthony Quayle. Kuvauksia tehtiin Lontoon lisäksi Itävallassa ja Suomessa: Neuvostoliittoon sijoittuva loppukohtaus on kuvattu talvisella Seurasaaren sillalla.
Los Angeles Timesin aikalaisarvioija piti kaksituntisesta amerikkalaisversiosta, mutta valitteli ettei kaikkia sivujuonia täysin ymmärtänyt. Video-oppaassa vuodelta 1994 Sam Inkinen luonnehti Vakoilupeliä tavalliseksi tv-trilleriksi, jossa Britannian tiedustelupalvelu selvittää naisen salamyhkäistä murhaa ja päätutkija joutuu keskelle korruption ja kansainvälisen rikollisuuden vyyhtiä. Hän antoi kolmituntiselle videojulkaisulle kaksi tähteä viidestä, mikä vastaa sanallista arviota ”keskinkertainen”.
V-lehti

| V |
| --- | --- |
Lehtityyppi:  ilmaisjakelulehti
Julkaisija:  Sanoma Kaupunkilehdet
Perustettu:  2006
Päätoimittaja:  Saila-Mari Kohtala
Kotimaa:  Suomi
Ilmestymistiheys:  kerran kuussa
Kieli:  suomi
Aiheesta muualla
vee.fi
V oli suomalainen kerran kuussa ilmestyvä ilmaisjakelulehti. Sanoma-konserniin kuulunutta V-lehteä jaettiin 320 jakelupisteessä pääkaupunkiseudulla, Tampereella ja Turussa. Sen jaettava painosmäärä pk-seudulla on 85 000, Tampereella 20 000 ja Turussa 20 000 kappaletta.
V-lehti perustui Medianorth Group Oy:n aikaisemmin julkaisemaan Nöjesguiden-lehteen jonka Sanoma Kaupunkilehdet Oy osti vuonna 2005. Lehden nimi vaihdettiin V-lehdeksi ja ensimmäinen numero ilmestyi keväällä 2006. V-lehden viimeinen numero ilmestyi toukokuun 2007 lopussa. V-lehden korvasi 7. syyskuuta 2007 alkaen Metro-lehden viikkoliite nimeltä Metro Live.
Muuta

Sanoma Kaupunkilehdet hyllytti maaliskuussa 2007 päätoimittaja Saila-Mari Kohtalan V-lehdessä 2/2007 julkaistun päihteiden käytöstä kertovan artikkelin vuoksi. Vastaava päätoimittaja Janne Kaijärvi piti artikkelia liian huumemyönteisenä ja hänen määräyksestään painos vedettiin pois jakelusta. Artikkeli korvattiin toisella, minkä jälkeen numero julkaistiin uudestaan.
Aiheesta muualla

V-lehden sivusto (Arkistoitu – Internet Archive)
Lehdestä poistettu artikkeli
Ukrainan hryvnia

| Ukrainan hryvnia |
| --- | --- |

ISO 4217 -koodi:  UAH
Keskuspankki:  Ukrainan kansallispankki
Symboli:  ₴
Käyttäjät:   Ukraina
Inflaatio:  6,9 %, 2016
Jaettava yksikkö:  kopeekka
Hryvnia eli grivna (vanha suomenkielinen vastine riuna, ukr. гри́вня, hryvnja, IPA: [ˈɦrɪu̯nʲɑ]) on Ukrainan rahayksikkö. Sen lyhenne on ukrainaksi ”грн.”, ’hrn’. Kansainvälinen ISO 4217 -lyhenne on UAH. Hryvnia on ollut Ukrainan rahayksikkö vuodesta 1996.
Hryvnian symboli on ukrainan pieni kyrillinen kursiivi he (г), jossa on kaksi vaakasuoraa poikkiviivaa. Symbolille (₴) on varattu merkki U+20B4 Unicode 4.1:ssä, mutta harvat ohjelmistot näyttävät sitä vielä oikein.
Historia

Kiovan Rusin aikana sanalla hryvnia tarkoitettiin kaulakorua. 700–800 -luvuilla sitä käytettiin painoyksikkönä erityisesti kaupankäynnissä. Ensimmäiset kolikot otettiin käyttöön Ukrainassa Vladimir Suuren aikana 900–1000 -lukujen vaihteessa. Kultakolikot (zlatnyk) ja hopeakolikot (sribljanyk) jäivät pois käytöstä feodaaliaikana, jolloin Ukraina oli hajanainen. Kolikkojen sijasta rahana käytettiin tavallisesti hopeaharkkoja, joita kutsuttiin hryvnioiksi.
Vuosina 1991–1992 Neuvostoliiton romahduksen jälkeen itsenäistyneessä Ukrainassa laskettiin liikkeelle karbovanetseja, joita käytettiin alkuun neuvostoajan ruplien ohella. Marraskuussa 1992 karbovanetsit julistettiin Ukrainan ainoaksi viralliseksi rahayksiköksi. Syyskuussa 1996 käyttöönotettu rahauudistus korvasi karbovanetsin nykyisellä hryvnialla. Ensimmäiset Vasyl Lopatan ja Borys Maksymovin suunnittelemat setelit painettiin Kanadassa ja Yhdistyneessä kuningaskunnassa. Vuodesta 1994 setelit on painettu ukrainalaisessa paperitehtaassa, ja huhtikuussa 1998 Ukraina avasi rahapajan kopeekkojen painamista varten.
Ukrainan kriisi ja kurssin lasku

Ukrainan talous oli pahoissa vaikeuksissa jo ennen kriisiä. Sen talous oli pienempi kuin vuonna 1992. Vuoden 2012 bruttokansantuote oli esimerkiksi puolet pienempi kuin Valko-Venäjän, jonka asukasluku oli 33 miljoonaa pienempi.
16. maaliskuuta 2013 1 hryvnia vastasi 0,094 euroa ja 1 euro 10,631 hryvniaa. Kurssi kääntyi laskuun vallankumoukseen ja Ukrainan kriisiin johtaneiden poliittisten epävakauksien alettua. Helmikuussa 2014 maan keskuspankki lakkasi tukemasta valuuttaa ja omaksui joustavan vaihtokurssin, ja hryvnian kurssi painui ennätyksellisen alas suhteessa Yhdysvaltain dollariin. Edellisvuoden valuutan arvoon verrattuna tapahtunut 21 prosentin lasku oli rajuin, joka tapahtui uutistoimisto Bloombergin seuraamien 175 kansainvälisen valuutan joukossa. Huhtikuussa poliittisen tilanteen kärjistyminen ja kiista kaasun hinnasta Venäjän kanssa laski kurssia entisestään ja tapahtunut lasku oli jo 32 prosenttia.
7. marraskuuta Ukrainan keskuspankki ilmoitti luopuvansa epävirallisen tavoitekurssin puolustamisesta. Samana päivänä Ukraina tiedotti venäläisjoukkojen siirtyneen maansa alueelle. Ilmoituksilla oli välitön vaikutus kurssiin, joka putosi päivän aikana. Epävirallinen tavoitekurssi oli ollut 12,95 hryvniaa yhtä dollaria kohti, mutta päivän iltana dollarilla sai jo 14,47 hryvniaa.
3. elokuuta 2014 1 hryvnia vastasi 0,06 euroa ja 1 euro 16,03 hryvniaa. Helmikuussa 2015 hryvnian kurssin laskua saattoi kuvata syöksyväksi. Hryvnian kurssi olikin menettänyt arvoaan kaikista valuutoista eniten vuoden sisään. 23. helmikuuta 2015 yksi euro vastasi 31,65 hryvniaa. Syöksyn hillitsemiseksi Ukrainan keskuspankki ilmoitti uusista toimenpiteistä, joihin kuului mm.  maahantuojien valuuttakontrollin tiukentaminen.
7. toukokuuta 2018 1 hryvnia vastasi 0,03 euroa ja 1 euro vastasi 31,21 hryvniaa. Vuoden 2014 jälkeen Ukrainan poliittisilla tapahtumilla on ollut yleensä näkyvä vaikutus Hryvnian vaihtokurssiin, mutta sittemmin se on stabilisoitunut kansainvälisen taloudellisen avun, maataloustuotteiden viennin ja varsinkin ulkomailla asuvien ukrainalaisten rahalähetysten 
ansiosta.
Kolikot

| 1992-> Kuva | 1992-> Arvo | 1992-> Halkaisija | 1992-> Paino | 1992-> Koostumus | 1992-> Syrjä | 1992-> Etupuoli | 1992-> Kääntöpuoli | 1992-> Liikkeellelasku | 1992->  |
| --- | --- | --- | --- | --- | --- | --- | --- | --- | --- |
|  | 1 kopeekka | 16 mm | 1,5 g | Ruostumaton  teräs | Sileä | Arvo | Vaakuna | 1996 |  |
|  | 2 kopeekkaa | 17,30 mm | 0.64 g  (1992~1996) 1.8 g  (2001-) | alumiini (1992–1996), Ruostumaton  teräs (2001-) | Sileä | Arvo | Vaakuna | 1996 |  |
|  | 5 kopeekkaa | 24 mm | 4,3 g | Ruostumaton  teräs | Sahalaita | Arvo | Vaakuna | 1996 |  |
|  | 10 kopeekkaa | 16,3 mm | 1,7 g | messinki  (1992–1996), alumiini-pronssi  (2001-) | Sahalaita | Arvo | Vaakuna | 1996 |  |
|  | 25 kopeekkaa | 20,8 mm | 2,9 g | messinki  (1992–1996), alumiini-pronssi  (2001-) | Sahalaita | Arvo | Vaakuna | 1996 |  |
|  | 50 kopeekkaa | 23 mm | 4,2 g | messinki  (1992–1996), alumiini-pronssi  (2001-) | Sahalaita | Arvo | Vaakuna | 1996 |  |
|  | 1 hryvnia | 26 mm | 7,1 g  (1995,1996) 6.9 g  (2001-) | messinki  (1995,1996), alumiini-pronssi (2001-) | Teksti:  "ОДНА ГРИВНЯ", vuosi | Arvo | Vaakuna | 1997 |  |
Setelit

| Käytössä> Arvo ja mitat | Käytössä> Kuva | Käytössä> Kuva | Käytössä> Väri | Käytössä> Liikkeellelasku | Käytössä> Etupuoli | Käytössä> Takapuoli |
| --- | --- | --- | --- | --- | --- | --- |
| 1 hryvnia 118 x 63 mm |  |  | Harmaa | 2004 | Vladimir Suuri | Vladimir Suuren linnoitus Kiovassa |
| 1 hryvnia 118 x 63 mm |  |  | Kelta-sininen | 2006 | Vladimir Suuri | Vladimir Suuren linnoitus Kiovassa |
| 2 hryvniaa 118 x 63 mm |  |  | Oranssi | 2004 | Jaroslav I Viisas | Pyhän Sofian katedraali |
| 5 hryvniaa 118 x 63 mm |  |  | Sininen | 2004 | Bohdan H’melnytskyi | Subotivin kirkko |
| 10 hryvniaa 124 x 66 mm |  |  | purppuran-punainen | 2004 | Ivan Mazepa | Kiovan luolaluostarin Uspenskin katedraali |
| 10 hryvniaa 124 x 66 mm |  |  | purppuran-punainen | 2006 | Ivan Mazepa | Kiovan luolaluostarin Uspenskin katedraali |
| 20 hryvniaa 130 x 69 mm |  |  | Vihreä | 2003 | Ivan Franko | Lvivin valtionooppera ja -baletti |
| 50 hryvniaa 136 x 72 mm |  |  | Violetti | 2004 | Myh’ailo Hruševskyi | Ukrainan keskusneuvoston rakennus |
| 100 hryvniaa 142 x 75 mm |  |  | Oliivi | 2006 | Taras Ševtšenko | Tšernetša hora |
| 100 hryvniaa 142 x 75 mm |  |  | Oliivi | 2015 | Taras Ševtšenko | Kiovan kansallinen yliopisto |
| 200 hryvniaa 148 x 75 mm |  |  | Vaaleanpunainen | 2007 | Lesja Ukrajinka | Lutskin linna |
| 500 hryvniaa 154 x 75 mm |  |  | Ruskea | 2006 | Hryhori Skovoroda | Kiovan Mohyla-akatemia |
| 500 hryvniaa 154 x 75 mm |  |  | Ruskea | 2016 | Hryhori Skovoroda | Kiovan Mohyla-akatemia |